ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-E.03.01-472348/8-2017

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку мале вредности број **3000/0002/2017(1278/2017)**, за набавку Обука за службеника за јавне набавке, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У конкурсној документацији за подношење понуда у поступку јавне набавке мале вредности за јавну набавку услуга број **3000/0002/2017(1278/2017)** под тачком 3- Техничка спецификацијана наведено је да треба:

-Ангажовати овлашћеног понуђача да изврши стручну обуку и организује полагање прописаног испита два запослена ОГРАНКА ТЕНТ за стицање сертификата службеника за јавне набавке.

-По извршеној обуци Изабрани понуђач издаје кандидату „Потврду о завршеној припремној обуци за полагање стручног испита за стицање сертификата службеника за јавне набавке“ и уговара (организује) кандидату полагање стручног испита пред надлежном комисијом Управе за јавне набавке

-Уз Понуду, понуђач мора доставити и одговарајући документ, Решење Министарства финансија да је овлашћен за вршење тражене обуке, као и остала документација сагласно Закону о јавном набавкама

Само је Управа за Јавне набавке овлашћена да организује полагање стручног испита за стицање сертификата службеника за јавне набавке.

Наиме, Правилником о начину и програму стручног оспособљавања и начина полагања стручног испита за службеника за јавне набавке(„Службени гласник РС“ бр.77/2014 и 83/15) начин полагања стручних испита за службеникае јавних набавки врши Управа за јавне набавке која је једина надлежна да организује испит у складу са чланом 136.став1.тачка15. Закона о јавним набавкама.

Сем тога на порталу Управе за Јавне набавке се свакиг месеца објављује термин за полагање испита за службеника за јавне набавке.

Напомињемо да, на основу сада важећих одредби Закона о јавним набавкама и Правилника о начину и програму стручног оспособљавања и начину полагања стручног испита за службеника за јавне набавке за држање обуке није потребно овлашћење Министарства финансија.

**ОДГОВОР 1:**

У складу са наведеним примедбама, Наручилац ће извршити измену и допуну конкурсне документације у делу Техничке спецификације и у делу обавезних услова за учешће у поступку јавних набавки и делу Упутство понуђачима како да сачине понуду и исте објавити на Порталу јавних набавки и интернет страници Наручиоца.

Комисија ће **продужи** већ одређен рок за подношење понуда примерен времену потребном за припрему прихватљиве понуде и о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

 КОМИСИЈА